Lav et referat af nedenstående tekst:

Tekst:
Et kæmpe tandbørstetyveri fandt sted i Haverslev i weekenden. Her stjal ukendte gerningsmænd 32 paller med el-tandbørster fra en lastbiltrailer, og de mange tandbørster har en samlet værdi af mellem en og to millioner kroner. De mange el-tandbørster skulle have været fragtet til Göteborg, men før turen til Sverige skulle lastbilchaufføren hvile ud. Derfor parkerede han lørdag eftermiddag lastbiltraileren på en stikvej ved Industriparken i Haverslev og kørte hjem til sin privatadresse. Da chaufføren søndag formiddag kom tilbage for at samle traileren op og køre mod Sverige, opdagede han, at der havde været ubudne gæster på besøg. Traileren var blevet åbnet og 32 europaller lastet med el-tandbørster i mindre kasser var blevet stjålet. - Chaufførens teori er, at tyvene er kørt op på siden af traileren med en anden sættevogn, som de har flyttet de mange tandbørster over i. Pallerne er formentlig blevet flyttet mellem hængerne med en palleløfter, siger fungerende politikommissær Henrik Taagaard fra Nordjyllands Politi til TV2 Nord. Der var stadig få el-tandbørster tilbage i traileren efter tyveriet, som fandt sted i tidsrummet mellem lørdag eftermiddag klokken 17 og søndag formiddag klokken 10. Nordjyllands Politi hører gerne fra vidner, som kan hjælpe politiet videre i efterforskningen. Politiet kan kontaktes på telefonnummer 114.

Referat:
32 paller med el-tandbørster blev i weekenden stjålet fra en trailer i Haverslev. Politiet håber, at vidner har set noget, der kan hjælpe dem i efterforskningen.